**NAVODILA ZA DELO NA DALJAVO – FIZIKA 9. RAZRED**

Sreda, 18. 3. 2020

Pozdravljeni učenci in učenke!

Pred vami je današnja naloga. Upam, da ste prejšnjo nalogo uspešno opravili. Spodaj je zapisan kratek povzetek.

**Toplotni tok** je fizikalna količina, ki nam pove koliko toplote (energije) telo odda v časovni enoti.

P = $\frac{Q}{t}$ = $\frac{mc∆T}{t}$ Enota: W = $\frac{J}{s}= \frac{Nm}{s}= \frac{kgm^{2}}{s^{3}}$

Danes boš utrjeval svoje znanje o **TOPLOTNEM TOKU**.

***NAVODILO***:

1. V zvezek zapiši naslov: **Vaja**
2. Naredi naslednji poskus:

Poišči tri različne ploščice: kovinska, lesena, stiroporna in tri kocke ledu. Vsako kocko ledu postavi na svojo ploščico in opazuj dogajanje. Kaj opaziš? Svoje opažanje zapiši v zvezek. Zapiši razloge za to dogajanje.

**3**. Nalogo zapiši v zvezek in jo reši.

 Z grelnikom z močjo 700 W želimo segreti 3 kg vode za 16 K. Preberi spodaj zapisana vprašanja in zapiši odgovore. Izračunane vrednosti zapiši na eno decimalno mesto natančno.

**a)** Koliko toplote potrebujemo, da 3 kg vode segrejemo za 16 K?

**b)** Ali lahko z zgoraj opisanim grelnikom segrejemo vodo v t = 2 min?(Da, Ne)

**c)** Koliko toplote odda grelnik v t = 2 min?

**č)** Kolikšno moč bi moral imeti grelnik, da bi lahko v t = 2 min segrel 3 kg vode za 16 K?

**4**. Reši še naloge v Delovnem zvezku, str. 57.

Za kakršnokoli pomoč ali vprašanja sem vam na voljo preko elektronske pošte:

ida.vidic-klopcic@guest.arnes.si

Želim vam uspešno delo in veliko zdravja.